
Bucureşti,   25.11.2003

Nr. 417

AVIZ

asupra propunerii legislative pentru modificarea şi completarea art. 39 din Legea nr. 1/2000 pentru reconstituirea dreptului de proprietate asupra terenurilor agricole şi a celor forestiere, solicitate potrivit prevederilor Legii fondului funciar nr. 18/1991, republicată şi ale Legii nr. 169/1997, cu modificările şi completările ulterioare
Cu adresa nr. 443 din 25.08.2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea art. 39 din Legea nr. 1/2000 pentru reconstituirea dreptului de proprietate asupra terenurilor agricole şi a celor forestiere, solicitate potrivit prevederilor Legii fondului funciar nr. 18/1991, republicată şi ale Legii nr. 169/1997, cu modificările şi completările ulterioare.

In urma examinării, în şedinţa din data de 26.11.2003, Comisia, cu unanimitate de voturi, a hotărât respingerea din următoarele considerente:

Terenurile ce fac obiectul art. 45 din Legea nr. 18/1991, republicată, sunt: terenuri cu vegetaţie forestieră, păduri, zăvoaie, tufărişuri, păşuni şi fâneţe împădurite.

Din analiza textelor prezentate, rezultă cu claritate că bazinele piscicole naturale şi cele amenajate nu fac parte din categoria de terenuri cu privire la care foştii  composesori sau, după caz, moştenitorii acestora pot cere restituirea dreptului de proprietate.

În raport cu aceste dispoziţii, propunerea de reconstituire a dreptului de proprietate asupra bazinelor piscicole naturale şi bazinelor piscicole amenajate, care pot fi bunuri aflate în proprietatea publică a statului, încalcă dispoziţiile art. 136 alin. (4) din Constituţie.

Neincluderea în Legea nr. 1/2000 a iazurilor şi heleşteurilor printre terenurile ce pot forma obiectul cererilor foştilor proprietari de a-şi reconstitui dreptul de proprietate, reprezintă voinţa expresă a legiuitorului şi nu o omisiune a Legii.

